เรื่องร้องเรียน: อยากให้เพิ่มวันรับบริการของศูนย์บริการสาธารณสุข ให้เปิดทุกวันเพราะ ผู้ป่วยติดปัญหาตรงที่ว่าเวลาเจ็บป่วยต้องใช้ใบส่งตัว ไม่สามารถไปขอได้ เนื่องจากศูนย์ปิดเสาร์-อาทิตย์วันหยุดนักขัตฤกษ์ แม้ว่าจะเป็นปัญหาเล็กน้อย แต่อยากให้ช่วยพิจารณา
การดำเนินการของเจ้าหน้าที่: สำนักอนามัย โดย ศูนย์บริการสาธารณสุข ๔๙ วัดชัยพฤกษมาลา เปิดให้บริการคลินิกนอกเวลาราชการ วันจันทร์-ศุกร์ เวลา ๑๖.๐๐-๒๐.๐๐ น. และประชาสัมพันธ์ให้ข้อมูลงานบริการประชาชนตามนโยบาย สํานักงานหลักประกันสุขภาพแห่งชาติ กรณีวันหยุดราชการ ประชาชนสามารถเข้ารับบริการได้โดยไม่ต้องใช้ใบ ส่งตัวและไม่เสียค่าใช้จ่าย ใช้เพียงบัตรประชาชนตัวจริง ดังนี้ ๑. กรณีเจ็บป่วยอุบัติเหตุ-ฉุกเฉิน สามารถเข้ารับบริการสถานพยาบาลในระบบหลักประกัน สุขภาพแห่งชาติได้ทุกแห่ง ๒. กรณี โมเดล ๕ ประชาชนยังคงเข้ารับบริการที่หน่วยบริการปฐมภูมิในเครือข่าย ดังนี้ ๒.๑ ธนาสิริสหคลินิก เลขที่ ๒๕๕-๒๕๕/๑ ถนนสวนผัก แขวงตลิ่งชัน เขตตลิ่งชัน กรุงเทพมหานคร เวลาให้บริการ ทุกวัน เวลา ๐๘.๐๐-๑๙.๐๐ น. โทร. ๐ ๒๐๗๓ ๖๗๑๘ ๒.๒ มิตรไมตรีสหคลินิก สาขาแก้วเงินทอง เลขที่ ๑๓๖ ถนนแก้วเงินทอง แขวงบางพรม เขตตลิ่งชัน กรุงเทพมหานคร เวลาให้บริการ ทุกวัน ๐๘.๐๐-๒๐.๐๐ น. โทร. ๐ ๒๐๖๐ ๘๙๑๒ ๒.๓ คลินิกเวชกรรมกาญจนาภิเษก เลขที่ ๙๐ ถนนกาญจนาภิเษก แขวงบางเชือกหนัง เขตตลิ่งชัน กรุงเทพมหานคร เวลาให้บริการ วันจันทร์-ศุกร์ ๐๙.๐๐-๑๘.๐๐ น. เสาร์-อาทิตย์ ๐๙.๐๐-๑๒.๐๐ น. โทร. ๐ ๒๑๐๐ ๔๙๙๒ ๓. กรณีเจ็บป่วยมีความจําเป็นหรือเหตุสมควรสามารถเข้ารับบริการปฐมภูมิที่หน่วยบริการ ปฐมภูมินอกที่ไหนก็ได้ทั่วประเทศ ๔. กรณีเจ็บป่วยเล็กน้อย ๑๖ อาการ สามารถรับบริการได้ที่ร้านยาคุณภาพโดย เช่น ร้านยาบู๊ท (Boots) หรือ ร้านกิตติเวชภัณฑ์ ๒ เลขที่ ๔๘ ถนนบรมราชชนนี แขวงตลิ่งชัน เขตตลิ่งชัน กรุงเทพมหานคร เวลาให้บริการ วันจันทร์-วันเสาร์ เวลา ๐๘.๐๐-๒๐.๐๐ น. วันอาทิตย์ เวลา ๐๘.๐๐-๑๙.๐๐ น. โทร. ๐ ๒๔๓๔ ๑๐๗๙ ศูนย์บริการสาธารณสุข ๔๙ วัดชัยพฤกษมาลาพิจารณาแล้วว่า ตามนโยบายสํานักงานหลักประกันสุขภาพแห่งชาติประชาชนดังกล่างข้างต้น สามารถอํานวยความสะดวกและ ตอบสนองต่อการเข้าถึงบริการสุขภาพของประชาชนในพื้นที่เขตตลิ่งชันและพื้นที่ใกล้เคียง ยังไม่จําเป็นต้องเปิด ให้บริการคลินิกนอกเวลาราชการในวันเสาร์-อาทิตย์และวันหยุดนักขัตฤกษ์
ความเห็นของผู้แจ้ง: ในอนาคตอยากให้เปิดให้บริการทุกศูนย์ครับ
พื้นที่: แขวงดินแดง เขตดินแดง กรุงเทพมหานคร